钦定古今图书集成/明伦汇编/交谊典/第112卷 > 荀子 > 《正论》
## 钦定古今图书集成/明伦汇编/交谊典/第112卷 > 荀子 > 《正论》

子，宋子曰：“明见侮之不辱，使人不斗。人皆以见侮为
辱，故斗也。知见侮之为不辱，则不斗矣。”应之曰：“然则
亦以人之情为不恶侮乎？”曰：“恶而不辱也。”曰：“若是，则
必不得所求焉。凡人之斗也，必以其恶之为说，非以
其辱之为故也。今俳优侏儒狎徒詈侮而不斗者，是
岂钜知见侮之为不辱哉？然而不斗者，不恶故也。今”
人或入其央渎，窃其猪彘，则援剑戟而逐之，不避死
伤，是岂以丧猪为辱也哉？然而不惮斗者，恶之故也。
虽以见侮为辱也，不恶则不斗。虽知见侮为不辱，恶之则必斗。然则斗与不斗耶？亡于辱之与不辱也，乃
在于恶之与不恶也。夫今子宋子不能解人之恶侮，
而务说人以勿辱也，岂不过甚矣哉！